A PALICS-TÓ KÖRNYÉKÉNEK TALAJISMERETI LEIRÁSA. 321 
Széksó-kivirágzás. A területen csak egy helyen találtam nagyobb 
mérvű széksó-kivirágzást, nevezetesen a Sós-tó szélén és a vele össze- 
függésben lévő laposokban. A széksó-kivirágzásnak fő kelléke, hogy a 
hely altalaja, melyen a kivirágzás történik, tiszta homok legyen és ezen 
a homokon át összeköttetésben álljon valamely nagyobb széksótartalmú 
víztömeggel. A homokréteg megtelik vízzel, s a felszínen a párolgás kö- 
vetkeztében a széksó lassan tűalakú kristályok alakjában kivirágzik. 
Kristályos kivirágzást csak reggel a nap fölkelte előtt lehet találni, mert 
a mint a nap sugarai a kristályos kivirágzást felmelegítik, (a talaj felszín 
hőmérséke nyáron 487—54") az elveszíti kristályvizét s porrá hull szét. 
A kivirágzó szóda 42 9/9 egyszerű, 48 9/9 ketted szénsavas nátront tartal- 
maz. A felmelegítésnél még a kettedszénsavas nátron is felbomlik s a 
szénsav egy része elillan, miközben a sók saját kristályvizükben — a 
melyhez még a talaj nedvessége is hozzá járul — feloldódnak. A szén- 
sav elillanása tehát igen töményoldatból történik s ez a sóoldat lassú 
lepárlás következtében meg is szilárdul és az elillanó szénsav-buborékok 
helyén pedig üregek maradnak a homok felső rétegében vissza. Ez a 
likacsos kéreg 1—4 cm vastag, s ha a talaj felszínén marad, az a további 
elpárolgást és kivirágzást meggátolja. 
A széksó söprését mindig reggel napfölkelte előtt végezték, mikor 
még a kivirágzott só kristályos alakját megtartotta. Ma már csak igen 
kevés helyen söpörnek széksót, miután a kész széksó olcsóbb, mint a 
söpréssel nyert, melynek tisztítása még sok munkát kiván. 
Az alföldi homoktalajok geologiai és gazdasági tanulmányozásának 
még kezdetén állunk ; jelen kis dolgozatomban csak azon általános ér- 
tékű ismereteket soroltam fel, a melyeket eddigi vizsgálataimból, mint 
végleges eredményeket levonhattam. Fáradságos munkám teljes jutalmát 
abban fogja találni, ha gazdatársaim a fent közölt kis ismertetésből némi 
útmutatást és praktikus kérdésekben némi felvilágosítást nyernek. 
